ཕྱི་ཚེས་༢ཉིན་ཧྥ་རན་སིའི་རྒྱལ་ས་ཕ་རི་སིར་བདེ་ལེགས་ངང་ཕེབས་འབྱོར་བྱུང་བ་ལྟར།སྡེ་དགེ་ས་གནས་གོ་སྒྲིག་པ་རྣམ་པ་གནམ་ཐང་དུ་ཕེབས་བསུར་བཅར་ཡོད་པ་དང་།ཁུལ་དེའི་ནང་ཉིན་གྲངས་༤ཙམ་གྱི་རིང་ས་གནས་མང་ཚོགས་ལ་མཇལ་འཕྲད་དང་གཏམ་བཤད་བྱས་ཤིང་།ས་གནས་ཆུ་སྒང་རྒྱུན་ལས་རྣམ་པས་གསོལ་ཚིགས་འདེགས་འབུལ་དང་དྲི་བ་དྲིས་ལན་གནང་པ་སོགས་ཀྱི་ལས་རིམ་རྣམས་གྲུབ་རྗེས།ཟླ་འདིའི་ཕྱི་ཚེས་༥ཉིན་སྦེལ་ཇམ་ས་གནས་སྡེ་དགེ་ཚོགས་པའི་རྒྱུན་ལས་དང་།ས་གནས་མདོ་ཁམས་ཆུ་བཞི་སྒང་དྲུག་གི་རྒྱུན་ལས་བཅས་ཀྱི་ཕེབས་བསུའི་ཁྲོད་སྦེལ་ཇམ་གྱི་གྲོང་ཁྱེར་བྷོ་སི་ཏྲོན་དུ་བདེ་འབྱོར་གྱིས།ཕྱི་ཚེས་༦ཉིན་ས་གནས་སྡེ་དགེའི་རྒྱུན་ལས་ཀྱི་གོ་སྒྲིག་ལྟར་མང་ཚོགས་ལ་གཏམ་བཤད་དང་དྲི་བ་དྲིས་ལན་བྱས་ཤིང་།ས་གནས་ཆུ་སྒང་རྒྱུན་ལས་རྣམ་པས་གསོལ་ཚིགས་ཞིག་འདེགས་འབུལ་དང་དེར་གཏམ་བཤད་སྙིང་བསྡུས་ཤིག་གནང་ཡོད་པ་རེད།ཕྱི་ཚེས་༨ཉིན་ས་གནས་སྡེ་དགེའི་མང་ཚོགས་ཀྱི་ཕེབས་བསུ་འོག་ཧོ་ལན་ཌིའི་རྒྱལ་སར་ཕེབས་ཤིང་།དེ་གའི་མང་ཚོགས་ལ་ཐུག་འཕྲད་དང་བཅས་གཏམ་བཤད་གནང་།